Avviser de grove beskyldningene fra Ungarn
Ta kontakt og følg meg på: E-post: mona.norman@vg.no Instagram: @vg_i_berlin Facebook: @vgiberlin Ungarns regjering åpnet onsdag kriminaletterforskning mot organisasjonene som fordeler norske EØS-midler i landet. Begrunnelsen til kontrollorganisasjonen Kehi er «mistanke om vanstyre, budsjettsvindel, forfalskninger av private dokumenter og uautorisert økonomisk aktivitet» hos Ökotar, som er den største formidleren av Norges EØS-midler til landet. Norge har kalt aksjonene trakassering av sivile organisasjoner i Ungarn. BAKGRUNN: Ungarere frykter nytt diktaturVG var torsdag i kontakt med lederen for Ökotar som stiller seg uforstående til at fondet ikke skulle ha rett til å fordele pengene - da det står i avtalen som er signert av både Ungarn og Norge. Det bekreftes også av norske myndigheter. - Selv om det kommer grove beskyldninger er dette mer en politisk pamflett, enn en reell rapport, ettersom det er lite konkret informasjon, sier leder Veronika Móra. Tidlig en morgen i september var det Veronika Móra som fikk en telefon fra en kollega: Det er 20 bevæpnede politimenn på kontoret vårt. De gikk gjennom og konfiskerte papirer, permer og datamaskiner.Konklusjonen fra Kehi hjelper heller ikke på det iskalde forholdet mellom Norge og Ungarn, etter det den norske regjeringen kaller «trakassering av sivile organisasjoner». - Rapporten som er blitt laget av ungarske myndigheter om NGO-programmet i landet er i strid med avtalen Ungarn har signert med donoren, skriver statsråd for Europa-spørsmål, Vidar Helgesen i et svar til VG torsdag. Ökotar fordeler EØS-midler fra Norge til over 50 sivile organisasjoner i Ungarn. Organisasjonene jobber blant annet med kvinner og homofiles rettigheter, for kritisk journalistikk og mot korrupsjon. - Den eneste måten de kan finne noe ulovlig, er dersom de finner på noe. Så galt kan det vel ikke stå til i landet vårt, sier Barbara Erös i DemNet til VG.Norge har forpliktet seg til å gi 1,3 milliarder i EØS-midler til Ungarn. Men i april stengte Norge pengekranen, bortsett fra den frie potten til uavhengige organisasjoner. Årsaken var en telefaks på nyttårsaften 2013 der Ungarn slo fast at de ønsket å flytte forvaltningen av EØS-midlene fra staten til et selskap. Et brudd på avtalen. Ungarn svarte med å beskylde de norskstøttede frie organisasjoner for økonomiske lovbrudd og startet politietterforskning.- Det er liten tvil om at etterforskningen er et svar på at vi frøs midlene. Orbán sa jo selv i sommer at han mente de frivillige organisasjonene i det skjulte jobbet for norske interesser, sier Vidar Helgesen. Han viser til Viktor Orbáns tale fra juli der organisasjonene ble kalt «politiske aktivister betalt av utlendinger» som vil «bruke systemene til å påvirke Ungarns politiske liv». - Har dere agenter som jobber for norske interesser i Ungarn? - Nei, det faller på sin egen urimelighet. Dersom Norge skulle hatt interesse av å påvirke ungarsk politikk, hadde vi ikke brukt de frivillige organisasjonene, sier Helgesen. - Kan støtten tolkes som politisk innblanding? - Dette er jo avtaler Ungarn har vært med på å utforme. Som politiker kan også jeg ble oppgitt eller frustrert over NGOer som kritiserer oss og myndighetene, men den uenigheten er en viktig del av et velfungerende demokrati.VG har besøkt fem av de 13 svartelistede organisasjonene. De fleste er frustrerte og oppgitte over myndighetene - og særlig beskyldningene om agent-arbeid. - Ser vi ut som norske agenter? spør både redaktør Suri Szilvi i Roma press center og Barbara Erös i DemNet. Det nasjonalkonservative regjeringspartiet Fidesz har vunnet både det nasjonale valget i april, og det lokale valget i oktober, med overveldende flertall. Mange av foreningene er spent på hvordan deres hverdag vil bli når årets siste valg er over. - Hittil har vi ikke merket så mye til etterforskningen. Men etter valget frykter jeg hvordan våre liv vil endre seg, og om våre rettigheter består, sier Tea Erdelyi som er aktiv i organisasjonen Lebrisz som jobber med lesbiske kvinners rettigheter.«Razziaen mot de norskstøttede foreningene og noen av deres medarbeidere var et normalt etterforskningskritt i en sak som kan dreie seg om underslag og ulovlig økonomisk aktivitet», skriver ungarsk politi i en pressemelding. De viser til denne da VG spør om proporsjonene og resultatet av razziaene 8. september i år. Politiet opplyser at de har beslaglagt papirer og datamaterialet, men at ingen foreløpig er siktet i saken.Statsministerens kontor i Ungarn skriver til VG at Ökotar er mistenkt for økonomiske misforhold og uriktig fordeling av midler. - Vi ba Norge om å undersøke dette, men da de nektet, satte vi i gang egne undersøkelser. Både politiet og regjeringen hevder det har manglet dokumentasjon fra de mistenkte organisasjonene. Ungarn skriver at de nå må få gjennomføre kriminaletterforskningen fritt uten internasjonalt press.
De leder organisasjonene som fordeler penger til menneskerettsarbeid støttet av Norge. Nå straffeforfølges de i hjemlandet.